รัฐบาลไทย-ข่าวทำเนียบรัฐบาล-นายกรัฐมนตรี เปิดงานฉลองวันเด็กแห่งชาติ ประจำปี 2562 ของกระทรวงศึกษาธิการ ภายใต้แนวคิด “เด็กไทยรู้คิด มีจิตอาสา Volunteer KIDs”
วันเสาร์ที่ 12 มกราคม 2562
นายกรัฐมนตรี เปิดงานฉลองวันเด็กแห่งชาติ ประจําปี 2562 ของกระทรวงศึกษาธิการ ภายใต้แนวคิด “เด็กไทยรู้คิด มีจิตอาสา Volunteer KIDs”
นายกรัฐมนตรี มุ่งหวังให้เด็กและเยาวชนไทยทุกคนเติบโตเป็นผู้ใหญ่ที่มีคุณภาพในอนาคต มีความรู้คู่คุณธรรม เป็นพลเมืองที่ดีในสังคม เพื่อเป็นกําลังสําคัญในการขับเคลื่อนบ้านเมืองให้เจริญก้าวหน้า
วันนี้(12ม.ค.62)เวลา08.30น.ณบริเวณสนามหญ้ากระทรวงศึกษาธิการ กรุงเทพมหานคร พลเอกประยุทธ์จันทร์โอชานายกรัฐมนตรีเป็นประธานในพิธีเปิดงานฉลองวันเด็กแห่งชาติประจําปี2562ของกระทรวงศึกษาธิการภายใต้แนวคิด“เด็กไทยรู้คิดมีจิตอาสาVolunteer KIDs”เพื่อเสริมสร้างให้เด็กและเยาวชนเป็น“คนเก่งคนดีมีสุขและมีทักษะอาชีพ”พร้อมมอบของขวัญให้เด็กและเยาวชนด้วยตนเองโดยมีนายธีระเกียรติเจริญเศรษฐศิลป์รัฐมนตรีว่าการกระทรวงศึกษาธิการคณะกรรมการจัดงานฉลองวันเด็กแห่งชาติประจําปี2562หน่วยงานที่เกี่ยวข้องทั้งภาครัฐและเอกชนพ่อแม่ผู้ปกครองเด็กและเยาวชนเข้าร่วมงานเป็นจํานวนมาก
โอกาสนี้นายกรัฐมนตรีกล่าวแสดงความรู้สึกดีใจที่ได้มาเป็นประธานเปิดงานฉลองวันเด็กแห่งชาติประจําปี2562 ซึ่งเป็นวันสําคัญอีกวันหนึ่งสําหรับเด็กและเยาวชนโดยมุ่งหวังว่าเด็กและเยาวชนไทยทุกคนจะเติบโตเป็นผู้ใหญ่ที่มีคุณภาพในอนาคตมีความกตัญญูรู้คุณมีจิตอาสามีคุณธรรมรู้หน้าที่ในส่วนตนมีความรักความสามัคคีและมีวินัยของพลเมืองที่ดีในสังคมเพื่อจะเป็นกําลังสําคัญในการดํารงรักษาไว้ซึ่งสถาบันชาติศาสนาพระมหากษัตริย์และประเพณีวัฒนธรรมอัตลักษณ์ความเป็นไทย รวมทั้งร่วมกันสร้างสรรค์พัฒนาประเทศ โดยนํานวัตกรรมและเทคโนโลยีดิจิทัลมาเป็นตัวช่วยขับเคลื่อนบ้านเมืองให้เจริญก้าวหน้า
พร้อมกันนี้ นายกรัฐมนตรี ได้กล่าวย้ําว่า ผู้ใหญ่ทุกคนต้องร่วมกันสร้างความฝันของเด็กให้เป็นความจริงและไม่ทําลายความฝันของเด็ก ขณะเดียวกันเด็กเยาวชนก็ต้องไม่ทําลายความฝันของพ่อแม่ ต่างฝ่ายต่างต้องรักษาจิตใจ ความหวังและความฝันซึ่งกันและกันไว้ และทําความฝันให้เป็นจริงขึ้นมาให้ได้ โดยในส่วนของรัฐบาลมีความตั้งใจที่จะส่งเสริมและพัฒนาเด็กและเยาวชนไทยให้มีความรู้ควบคู่คุณธรรม คือรู้ในสิ่งที่ควรทําและไม่ควรทําโดยไม่ทําร้ายตนเองและผู้อื่นรวมถึงการมีจิตอาสาที่จะทําประโยชน์เพื่อผู้อื่นและส่วนรวม เช่น การช่วยกันทําความสะอาด หรือดูแลแม่น้ําลําคลอง ลดการทิ้งขยะ ช่วยกันทําให้สังคมมีความสงบเรียบร้อย ฯลฯและมีคุณภาพชีวิตที่ดีทั้งร่างกายและจิตใจโดยรัฐบาลสนับสนุนและส่งเสริมให้ทุกภาคส่วนทั่วประเทศมีส่วนร่วมในการจัดกิจกรรมงานฉลองวันเด็กแห่งชาติเพื่อเป็นขวัญและกําลังใจแก่เด็กและเยาวชนทุกคนให้ตั้งใจศึกษาเล่าเรียนรู้จักคิดวิเคราะห์ พัฒนาตนเองด้านเทคโนโลยี รวมทั้งประพฤติปฏิบัติตนให้ตั้งมั่นอยู่ในความดีโดยทุกภาคส่วนจะช่วยสนับสนุนและส่งเสริมให้เด็กและเยาวชนได้รับโอกาสที่ดีได้อยู่ในสภาพแวดล้อมที่เหมาะสมสามารถดําเนินชีวิตในวัยเด็กอย่างมีความสุขและพัฒนาความสามารถตนเองด้วยการแสวงหาความรู้อย่างต่อเนื่องตลอดเวลาเพื่อให้พร้อมรับกับการเปลี่ยนแปลงในโลกยุคปัจจุบัน
อีกทั้ง นายกรัฐมนตรี ได้กล่าวถึงเรื่องการศึกษาว่าเป็นพื้นฐานที่สําคัญอย่างยิ่งต่อการเรียนรู้ศาสตร์และศิลป์ในทุกแขนง โดยขอให้นําสิ่งที่ได้ศึกษาและเรียนรู้ไปพัฒนาต่อยอดและปรับใช้ในการดําเนินชีวิตและศึกษาต่อในระดับที่สูงขึ้น รวมทั้งสามารถนําไปใช้ในการทํางานในอนาคตได้อย่างแท้จริง ทั้งนี้ รัฐบาลและนายกรัฐมนตรี ได้ให้ความสําคัญกับการศึกษาทั้งในระบบและนอกระบบ โดยเฉพาะการศึกษานอกระบบและการศึกษาตามอัธยาศัย หรือ กศน. โดยขอให้กระทรวงศึกษาธิการและผู้ที่เกี่ยวข้องพิจารณาขยาย กศน. ไปในพื้นที่ต่าง ๆ ทั่วประเทศให้มากขึ้น โดยเฉพาะในพื้นที่บริเวณโรงงานต่าง ๆ เพื่อให้ผู้ที่มีความจําเป็นต้องออกจากระบบการศึกษาไปก่อนได้มีโอกาสเข้ามาศึกษาเล่าเรียนและพัฒนาตนเองเพิ่มขึ้น และสามารถไปศึกษาในระดับที่สูงขึ้น จบออกมาแล้วมีงานทํา มีรายได้เลี้ยงดูตนเองและครอบครัว เพื่อจะได้มีคุณภาพชีวิตที่ดีขึ้น ตลอดจนนําความรู้มาช่วยพัฒนาบ้านเมืองเพราะทุกอาชีพคือกลไกสําคัญของการขับเคลื่อนพัฒนาประเทศให้เจริญก้าวหน้าอย่างมั่นคง ซึ่งการดําเนินการดังกล่าวเป็นการทําให้ประชาชนทุกกลุ่มมีความเท่าเทียมกันในเรื่องของโอกาสในการเข้าถึงการศึกษา
ขณะเดียวกัน นายกรัฐมนตรี ได้กล่าวย้ําว่า การศึกษาและการวิจัยพัฒนาต้องให้สอดคล้องกับการพัฒนาประเทศในอนาคตตามเป้าหมายที่กําหนดไว้ โดยเฉพาะขณะนี้การพัฒนาทรัพยากรมนุษย์เป็นเรื่องที่สําคัญที่สุดสําหรับประเทศไทย เพราะฉะนั้นรัฐบาลทุกรัฐบาลและทุกคนต้องร่วมกันสร้างเกาะกําบังให้กับประชาชนชาวไทยให้แข็งแกร่ง มีความรัก ความสามัคคี คํานึงถึงผลประโยชน์ของประเทศชาติเป็นสําคัญมากกว่าผลประโยชน์ส่วนตน อันจะส่งผลให้ประเทศไทยมีความเจริญก้าวหน้าอย่างยั่งยืน พร้อมทั้ง ขอให้ทุกคนใช้ชีวิตในวัยเด็กอย่างมีคุณค่าและคุ้มค่า ตลอดจนเก็บเกี่ยวประสบการณ์ในวัยเด็ก เก็บความทรงจําของความสุข ความสดใส โดยขอเป็นกําลังใจให้กับเด็กและเยาวชนทุกคนได้ใช้ชีวิตอย่างมีคุณภาพเพื่อพร้อมเติบโตเป็นกําลังสําคัญในการพัฒนาประเทศของเราให้เจริญก้าวหน้าต่อไป
ด้านรัฐมนตรีว่าการกระทรวงศึกษาธิการได้กล่าวถึงการจัดงานฉลองวันเด็กแห่งชาติว่าได้เริ่มดําเนินการมาตั้งแต่ปี2498และดําเนินการมาอย่างต่อเนื่องทุกปีโดยกระทรวงศึกษาธิการได้รับมอบหมายให้เป็นหน่วยงานหลักร่วมกับทุกส่วนราชการหน่วยงานภาครัฐและภาคเอกชนจัดงานฉลองวันเด็กแห่งชาติขึ้นทั้งในส่วนกลางและส่วนภูมิภาคทั่วประเทศสําหรับการจัดงานในปี2562ในส่วนกลางมีการจัดงานและพิธีเปิดงานณกระทรวงศึกษาธิการโดยเน้นกิจกรรมที่ส่งเสริมให้เด็กและเยาวชนได้เรียนรู้บทบาทหน้าที่ของตนเองมีทักษะชีวิตที่ดีมีจิตอาสาและส่งเสริมการเรียนรู้เทคโนโลยีด้านต่างๆสําหรับรูปแบบการจัดงานแบ่งเป็น4โซนได้แก่โซนที่1: Thinking Kids (เด็กเก่ง)เพื่อให้เด็กๆรู้จักคิดวิเคราะห์มีความรู้ด้านเทคโนโลยีโซนที่2 : Good Kids (เด็กดี)เพื่อให้เด็กๆปฏิบัติตามคุณธรรมอันดีงามและมีจิตอาสาช่วยเหลือสังคมส่วนรวมพร้อมทั้งมีทักษะในการทํางานอาชีพต่างๆโซนที่3 :Happy Kids (เด็กมีความสุข)เพื่อให้เด็กได้รับความสุขสนุกสนานและโซนที่4: Model Kids (เด็กเป็นแบบอย่าง)เพื่อเปิดโอกาสให้เด็กได้แสดงออกในทางที่ดี
จากนั้นนายกรัฐมนตรีได้เยี่ยมชมบูธกิจกรรมต่างๆที่น่าสนใจของภาครัฐและเอกชนที่จัดแสดงไว้ภายในงานสําหรับเด็กและเยาวชนได้ร่วมกิจกรรมเช่นบูธติวฟรีดอทคอมห้องสมุดE-Libraryบูธสุภาพบุรุษสุทธิวรารามโรงเรียนวัดสุทธิวรารามนิทรรศการหมูป่าอะคาเดมี่สสวท. (STEM Education)นิทรรศการประวัติศาสตร์ชาติไทยมูลนิธิครูดีของแผ่นดิน(นิทรรศการเกี่ยวกับเด็กดีเด็กเก่งเด็กมีความสุขเด็กมีทักษะอาชีพ)เป็นต้นพร้อมทั้ง ทักทายเด็กและเยาวชนที่มาร่วมกิจกรรมงานวันเด็กแห่งชาติด้วยความเป็นกันเองและมอบของขวัญให้กับเด็กและเยาวชนด้วยตนเองซึ่งบรรยากาศภายในงานเป็นด้วยความอบอุ่นและสนุกสนานก่อนเดินทางไปเปิดงานกิจกรรมเยาวชนสัมพันธ์สํานักงานตํารวจแห่งชาติณบริเวณกระทรวงศึกษาธิการต่อไป
-------------------
กลุ่มประชาสัมพันธ์และเผยแพร่สํานักโฆษก